hotchpotch/miracl-hf-unified huggingface dataset:
জয়নাল হাজারী
জয়নাল হাজারী বাংলাদেশী সাবেক সংসদ সদস্য এবং আলোচিত রাজনৈতিক ব্যক্তিত্ব। তিনি ফেনী জেলা আওয়ামী লীগের সাধারণ সম্পাদক ছিলেন। তিনি "ফেনীর গডফাদার" নামেও পরিচিত।
জয়নাল হাজারী ১৯৮৪ সাল থেকে ২০০৪ সাল পর্যন্ত প্রায় বিশ বছরের বেশি সময় ধরে ফেনী জেলা আওয়ামী লীগের সাধারণ সম্পাদক ছিলেন। বাংলাদেশের জাতীয় সংসদ নির্বাচনে ফেনী-২ (ফেনী সদর) আসন থেকে ১৯৮৬, ১৯৯১ এবং ১৯৯৬ সালে তিনবার সাংসদ হিসেবে নির্বাচিত হন তিনি।
হাজারী ১৯৯৬ সালে নির্বাচিত হবার পর, ১৯৯৬ থেকে ২০০১ সাল পর্যন্ত ফেনীতে সন্ত্রাসের শিকার হয়ে প্রায় ১২০ জন রাজনৈতিক নেতা-কর্মীর মৃত্যু হয়। এই পেক্ষাপটের পেছেনে হাজারীকে সন্দেহ করা হয় এবং ২০০১ সালে তৎকালীন তত্ত্বাবধায়ক সরকারের আমলে ১৬ আগস্ট রাতে হাজারীর বাসভবনে অভিযান চালায় যৌথ বাহিনী। এরপরই তিনি আত্মগোপনে চলে যান। এপ্রিল, ২০০৪ সালে দল থেকে বহিষ্কৃত ঘোষণা করা হয় হাজারীকে। চার বছর পর ২০০৯ সালে জাতীয় সংসদ নির্বাচন আওয়ামী লীগ পুনরায় ক্ষমতায় আসার পর তিনি ভারত থেকে দেশে ফিরে আসেন এবং আদালতে আত্মসমর্পণ করেন।
ফেনীর ফুলগাজী উপজেলা চেয়ারম্যান একরামুল হক হত্যাকাণ্ডের পর নানান কারণে আলোচনায় উঠে এসেছেন হাজারী।জয়নাল হাজারী "হাজারিকা প্রতিদিন" নামে একটি আঞ্চলিক দৈনিক পত্রিকা সম্পাদনা করে থাকেন, যা ফেনী থেকে প্রকাশিত হয়। তিনি এই পত্রিকার প্রতিষ্ঠাতা, প্রকাশক এবং সম্পাদক।
কুনিয়াত
কুনিয়াত (, "উপনাম") হল ব্যক্তি বাচক আরবি নাম। এটি মূলত মুরাক্কাবে ইযাফি (আরবি ব্যাকরণগত) দ্বারা গঠিত। কুনিয়াত কোন মানুষের আসল নাম নয়।
এ নাম গঠনে অন্যতম শর্ত হল, নিচের যে কোন শব্দ নামের শুরুতে হওয়া।
সূরা আন-নাহল
সূরা আল নাহল , (), (মৌমাছি) মুসলমানদের ধর্মীয় গ্রন্থ কুরআনের ষোলতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১২৮টি।
এই সূরার ৬৮ আয়াতের وَأَوْحَى رَبُّكَ إِلَى النَّحْلِ বাক্যাংশ থেকে এ নামকরণ করা হয়েছে। এও নিছক আলামত ভিত্তিক, নয়তো নাহল বা মৌমাছি এ সূরার আলোচ্য বিষয় নয়।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১) আল্লাহর নির্দেশ এসে গেছে। অতএব এর জন্যে তাড়াহুড়া করো না। ওরা যেসব শরিক সাব্যস্ত করছে সেসব থেকে তিনি পবিত্র ও বহু ঊর্ধ্বে।
২)তিনি এ রূহকে তাঁর নির্দেশানুসারে ফেরেশতাদের মাধ্যমে তাঁর বান্দাদের মধ্য থেকে যার ওপর চান নাযিল করেন। (এ হেদায়াত সহকারে যে, লোকদের) “জানিয়ে দাও, আমি ছাড়া তোমাদের আর কোনো মাবুদ নেই। কাজেই তোমরা আমাকেই ভয় করো।
৩) যিনি যথাবিধি আকাশরাজি ও ভূ-মন্ডল সৃষ্টি করেছেন। তারা যাকে শরীক করে তিনি তার বহু ঊর্ধ্বে।
৪) তিনি মানুষকে শুক্রবিন্দু থেকে সৃষ্টি করেছেন; অথচ দেখ! সেই একই (মানুষ) প্রকাশ্য বিতন্ডাকারী।
৫) তিনি পশু সৃষ্টি করেছেন। তাদের মধ্যে রয়েছে তোমাদের জন্য পোশাক, খাদ্য এবং অন্যান্য নানাবিধ উপকারিতাও।
৬) এদের দ্বারা তোমাদের সম্মান হয়, যখন বিকালে চারণভূমি থেকে নিয়ে আস এবং সকালে চারণ ভূমিতে নিয়ে যাও।
৭) এরা তোমাদের বোঝা এমন শহর পর্যন্ত বহন করে নিয়ে যায়, যেখানে তোমরা প্রাণান্তকর পরিশ্রÛম ব্যতীত পৌছাতে পারতে না। নিশ্চয় তোমাদের প্রভু অত্যন্ত দয়াদ্র, পরম দয়ালু।
৮) তোমাদের আরোহণ করার এবং তোমাদের জীবনের শোভা-সৌন্দর্য সৃষ্টির জন্য তিনি ঘোড়া, খচ্চর ও গাধা সৃষ্টি করেছেন। তিনি (তোমাদের উপকারার্থে) আরো অনেক জিনিস সৃষ্টি করেছেন, যেগুলো তোমরা জানোই না।
৯) সরল পথ আল্লাহ পর্যন্ত পৌছে এবং পথগুলোর মধ্যে কিছু বক্র পথও রয়েছে। তিনি ইচ্ছা করলে তোমাদের সবাইকে সৎপথে পরিচালিত করতে পারতেন।
১০) তিনিই আকাশ থেকে তোমাদের জন্য পানি বর্ষণ করেন, যা পান করে তোমরা নিজেরাও পরিতৃপ্ত হও এবং যার সাহায্যে তোমাদের পশুদের জন্যও খাদ্য উৎপন্ন হয়।
প্রজাপতি (দ্ব্যর্থতা নিরসন)
প্রজাপতি একটি উড়ন্ত পতঙ্গ।
প্রজাপতি এছাড়াও উল্লেখ করতে পারে:
নুরুল মোমেন
নুরুল মোমেন ( নভেম্বর ২৫, ১৯০৮ – ফেব্রুয়ারি ১৬, ১৯৯০),যিনি (বাংলাদেশের নাট্যগুরু) হিসেবেও পরিচিত, ছিলেন একজন বাংলাদেশী অধ্যাপক, শিক্ষাবিদ, নাট্যকার ও নির্দেশক, এবং প্রাবন্ধিক। আধুনিক বাংলা নাটকে অগ্রণী ভুমিকার জন্য তাকে "নাট্যগুরু" হিসেবে সম্বোধন করা হয়।
নুরুল মোমেন নভেম্বর ২৫, ১৯০৮ সালে তৎকালীন যশোর জেলা বর্তমান ফরিদপুরের আলফাডাঙ্গায় জন্মগ্রহণ করেন। তার বাবা নুরুল আরেফিন ছিলেন একজন জমিদার ও হোমিওপ্যাথি চিকিৎসক। তিনি কলকাতায় প্রাথমিক শিক্ষা সম্পন্ন করে ১৯১৬ সালে খুলনা জিলা স্কুলে ভর্তি হন। দশ বছর বয়সে তার প্রথম পদ্য "সন্ধ্যা" ১৯১৯ সালে সেসময়কার "ধ্রুবতারা" নামক সাময়িকীতে প্রকাশিত হয়েছিল। ১৯২০ সালে তিনি ঢাকা মুসলিম হাই স্কুল-এ ভর্তি হন এবং সেখান থেকেই ১৯২৪ সালে ম্যাট্রিক, "ঢাকা ইন্টারমেডিয়েট কলেজ" থেকে ১৯২৬ সালে আইএ এবং ঢাকা বিশ্ববিদ্যালয় থেকে ১৯২৯ সালে বিএ পাস করেন। ঢাকা বিশ্ববিদ্যালয়ে ভর্তির প্রথম বছরেই (১৯২৭) তিনি ক্রীড়া ও নাট্য প্রতিযোগীতায় প্রথম হন। রবিন্দ্রনাথের 'মুক্তধারায়' বটু চরিত্রায়ন করে তিনি প্রথম স্থান অর্জন করেন। সেটি ছিল ঢাকা বিশ্ববিদ্যালয়ের সর্বপ্রথম নাট্য প্রতিযোগিতা এবং নুরুল মোমেন তখন থেকেই পূর্ব বাংলার নাটকে পথিকৃতের ভূমিকা রাখেন। এর পরের ৩ বছর তিনি কার্জন হলে বহু নাটক পরিচালনা ও অভিনয় করেন। পরে কলকাতা বিশ্ববিদ্যালয় থেকে বিএল ডিগ্রি লাভ করে ১৯৩৬ সালে কলকাতা হাইকোর্টে ওকালতি শুরু করেন।
১৯৩৯ সালে ঢাকায় "অল ইন্ডিয়া রেডিও" প্রতিষ্ঠা হলে, মোমেন নতুন এই মাধ্যমের সুযোগ গ্রহণ করেন এবং তার প্রথম লেখক হয়ে ওঠেন। ১৯৪১ রেডিওর জন্য রচনা ও নির্দেশনা দেন কমেডি নাটক "রুপান্তর"। এই নাটকের প্রগতিশীল প্লট এবং প্রধান চরিত্র নারী হওয়ার কারণে প্রথাগত মুস্লিম বাংলা নাটকের মধ্যে নতুন ধারার উন্মেষ ঘটে যার ফলশ্রুতিতে কবি ও সাহিত্য সমালোচক মোহিতলাল মজুমদার তার প্রশংসা করেন এবং পরবর্তিতে আনন্দবাজার পত্রিকা তাদের পূজা সংখ্যায় নাটকটি প্রকাশ করেছিল।
মুসলিমদের মিশর বিজয়
মুসলিমদের মিশর বিজয় ৬৪২ সালে সম্পন্ন হয়। এর ফলে তৎকালীন বাইজেন্টাইন সাম্রাজ্যের অংশ মিশর মুসলিমদের হস্তগত হয়। পূর্বে সম্রাট হেরাক্লিয়াস সাসানীয়দের সাথে লড়াই করে এই অঞ্চল জয় করেছিলেন। তার দশ বছর পর মুসলিমরা তা জয় করে। মুসলিমদের মিশর জয়ের পূর্বে বাইজেন্টাইনরা লেভান্ট ও আরব মিত্র গাসানিয় রাজ্য হারায়।
বিজলী
বিজলী ১৯২০ সালে প্রথম প্রকাশিত একটি সাপ্তাহিক বাংলা পত্রিকার নাম। এটি একটি চলচ্চিত্র বিষয়ক পত্রিকা ছিলো, যার উদ্যোক্তা নলিনীকান্ত সরকার, বারীন্দ্রকুমার ঘোষ, শচ্চিদানন্দ সেনগুপ্ত, অরুণ সিংহ এবং দীনেশ রঞ্জন দাস। এর সম্পাদকদের মধ্যে উল্লেখযোগ্য ছিলো নলিনীকান্ত সরকার, প্রবোধকুমার সান্যাল প্রমুখ।
এই পত্রিকায় ১৯২২ সালের ৬ জানুয়ারি, ২২ পৌষ ১৩২৮ বঙ্গাব্দ শুক্রবারে প্রথম কাজী নজরুল ইসলামের "বিদ্রোহী" কবিতা প্রকাশিত হয়। সে সময় পত্রিকাটির সম্পাদক ছিলো নলিনীকান্ত সরকার। ঐদিন বিজলী পত্রিকা দুই বার ছাপতে হয়েছিল, যার সংখ্যা ছিলো ২৯ হাজার। মুজাফফর আহমদের কাছ থেকে জানা যায়, সেদিন কমপক্ষে দুই লাখ মানুষ বিদ্রোহী পড়েছিল। প্রথম প্রকাশ নিয়ে মতভেদ আছে, প্রাণতোষ চট্টোপাধ্যায়ের বলেন, "বিদ্রোহী" কবিতা প্রথমে মোসলেম ভারত-এ প্রকাশিত হয়। পরে সাপ্তাহিক "বিজলী" পত্রিকা প্রকাশ করে। নজরুল সম্পাদিত 'ধূমকেতু' পত্রিকায় 'বিদ্রোহী' কবিতাটি পরে ১ম বর্ষ, ১ম সংখ্যা, ২৬ শে শ্রাবণ, শুক্রবার, ১৩২৯, ১১ আগস্ট, ১৯২২ খ্রিস্টাব্দে প্রকাশিত হয়। সেখানে 'ধূমকেতু' পত্রিকার পৃষ্ঠা-৯-তে উল্লেখ করা হয়েছে, 'এই কবিতাটি প্রথমে 'মোসলেম ভারতে' বের হয়। পরে এটা 'বিজলী' 'প্রবাসী' প্রভৃতি পত্রিকায় উদ্ধৃত হয়।
আবু আইয়ুব আনসারি
আবু আইয়ুব আনসারি (মৃত্যু ৬৭৪) ছিলেন মুহাম্মদ (সা) এর একজন সাহাবি। তিনি বনু নাজ্জার গোত্রের সদস্য ছিলেন। আনসার সাহাবিদের মধ্যে তিনি অন্যতম। কনস্টান্টিনোপল অবরোধে তিনি অংশ নেন এবং অভিযান চলাকালীন তিনি মারা যান।
মুহাম্মদ (সা) মদিনায় হিজরত করার পর শহরের অধিবাসীরা সকলেই তাকে তাদের বাসায় অবস্থান নেয়ার অণুরোধ জানায়। সিদ্ধান্ত হয় যে নবীজির উটকে ছেড়ে দেয়া হবে এবং সেটি যেখানে বসবে সেখান থেকে নিকট বাসায় নবীজি (সা) অবস্থান নেবেন। উটটি আবু আইয়ুব আনসারির বাসার কাছে মাটিতে বসে পড়ে। তাই এখানে নবীজি (সা) অবস্থান নেন।
মুসলিমরা মিশর জয় করার পর আবু আইয়ুব আনসারি ফুসতাতে চলে আসেন এবং আমর ইবনুল আস মসজিদের পাশে বাড়ি বানিয়ে বসবাস শুরু করেন। তার গুরুত্বপূর্ণ প্রতিবেশিদের মধ্যে ছিলেন যুবাইর ইবনুল আওয়াম, উবাইদা, আবু যর, আবদুল্লাহ ইবনে উমর ও আবদুল্লাহ ইবনে আমর ইবনুল আস।
সামরিক ক্ষেত্রে আবু আইয়ুব আনসারি কৃতিত্ব দেখিয়েছেন। তার ব্যাপারে বলা হয়, "মুহাম্মদ (সা) এর সময় থেকে মুয়াবিয়ার সময় পর্যন্ত মুসলিমদের এমন কোনো যুদ্ধে নেই যাতে তিনি অংশ নেননি, যদি না তিনি অন্য কোনো যুদ্ধক্ষেত্রে নিয়োজিত থাকতেন।"
চতুর্থ খলিফা আলি ইবনে আবি তালিবের সাথে ঘনিষ্ঠতার কারণে শিয়ারা আবু আইয়ুব আনসারিকে সম্মানিত বলে বিবেচিত করে। তিনি আলির পক্ষে সিফফিনের যুদ্ধে অংশ নিয়েছিলেন।
আবু আইয়ুব আনসারি কনস্টান্টিনোপল বিজয়ের জন্য প্রেরিত অভিযানে অংশ নিয়েছিলেন। এসময় তিনি বার্ধক্যে উপনীত হলেও বাহিনীর সাথে অভিযানে যান। যুদ্ধে অবতীর্ণ হওয়ার পর তিনি অসুস্থ হয়ে পড়েন। তিনি তার সঙ্গীদের বলেন যাতে তাকে শত্রু সীমানার যত ভেতরে পারা যায় তত ভেতরে নিয়ে যাওয়া হয়। এবং কনস্টান্টিপোলের দেয়ালের কাছে তাকে দাফন করা হয়। তার মৃত্যুর পর মুসলিম সৈনিকরা তার ইচ্ছাপূরণ করে।
কনস্টান্টিনোপল বিজয়ের পর উসমানীয়রা তার কবরের উপর মাজার নির্মাণ করে। তার সম্মানে মসজিদও নির্মাণ করা হয়। এর পর থেকে স্থানটি তার নামে পরিচিতি পায়। পবিত্র স্থান হিসেবে বিবেচিত হওয়ার অনেক উসমানীয় কর্তাব্যক্তি সেখানে দাফন হওয়ার ইচ্ছা পোষণ করতেন।
২০১২ সালে মুক্তি পাওয়া ফেতিহ ১৪৫৩ নামক তুর্কি চলচ্চিত্রে আবু আইয়ুব আনসারিকে একটি চরিত্র হিসেবে দেখানো হয়েছে।
জুলি বিশপ
জুলি ইসাবেল বিশপ (জন্ম ৭ জুলাই ১৯৫৬) হলেন অস্ট্রেলীয় রাজনীতিবিদ। তিনি ২০১৩ সালের ১৮ সেপ্টেম্বর থেকে তিনি অস্ট্রেলিয়ার পররাষ্ট্রমন্ত্রী।তিনি লিবারাল পার্টির ডেপুটি নেতা সাথে যুক্ত।তিনি খ্রিষ্টীয় ধর্মের অনুসারী।তিনি দক্ষিণ অস্ট্রেলিয়ার লোবেথালে জন্মগ্রহণ করেছিলেন।তিনি ১৯৮৩ সালে নেইল গিলনকে বিবাহ করেছিলেন।কিন্তু ১৯৮৮সালে কার সাথে সম্পর্ক ভেঙ্গে যায়।
বিশপ দক্ষিণ অষ্ট্রেলিয়ার লোবেথালে জন্মগ্রহণ।তিনি বড় অ্যাডিলাইড হিলসের একটি চেরি ফার্মে।
আমর ইবনুল আস মসজিদ
আমর ইবনুল আস মসজিদ () (আমর মসজিদ বলেও পরিচিত) ৬৪১-৬৪২ সালে মিশরের নতুন স্থাপিত রাজধানী ফুসতাতের কেন্দ্র হিসেবে নির্মিত হয়। এটি ছিল আফ্রিকায় স্থাপিত প্রথম মসজিদ। শতাব্দীব্যপী পুনর্গঠনের কারণে মূল মসজিদটি বর্তমানে উপস্থিত নেই। তবে বর্তমান মসজিদটি পুরনো কায়রোর গুরুত্বপূর্ণ নিদর্শন।
প্রচলিত জনশ্রুতি অণুযায়ী এর স্থল একটি পাখির কারণে নির্বাচিত হয়। খলিফা উমর ইবনুল খাত্তাবের আদেশে আমর ইবনুল আস মিশর বিজয় করেন। তৎকালীন রাজধানী আলেক্সান্দ্রিয়া আক্রমণের পূর্বে আমর নীল নদের পূর্ব পাশে শিবির স্থাপন করেন। একটি পাখি এসময় তার তাবুতে বাসা বানিয়ে ডিম পাড়ে তাই সেই তাবুটি গুটিয়ে নেয়া থেকে আমর বিরত থাকেন। বিজয়ী হওয়ার পর নতুন রাজধানী গড়ার প্রয়োজনীয়তা অণুভূত হলে তিনি সেই তাবুর স্থানকেই রাজধানীর কেন্দ্র হিসেবে চিহ্নিত করেন। তাই নতুন শহর ফুসতাত বা মিসর আল ফুসতাত (তাবুর শহর) নামে পরিচিত পায়। পরে মসজিদও একই স্থানে নির্মিত হয়।
মসজিদের মূল কাঠামো ছিল আয়তাকার। এর দৈর্ঘ্য ২৯ মিটার ও প্রস্থ ১৭ মিটার ছিল। ছাদ ছিল নিচু ও এর নির্মাণে পাম গাছের খুটি, পাথর ও মাটির ইট ব্যবহার করা হয়। ছাদ পাম পাতা দ্বারা আচ্ছাদিত ছিল। মেঝেতে পাথর বিছানো থাকত। মসজিদটি আমর ইবনুল আসের সেনাবাহিনী এতে নামাজ পড়ার মত বড় ছিল। এসময় তাতে কোনো মিনার ছিল না।
৬৭৩ সালে গভর্নর মাসলামা ইবনে মুখাল্লাদ আল আনসারি মসজিদটি পুনর্নির্মাণ করেন। এসময় মসজিদের চারকোণে চারটি মিনার যুক্ত করা হয় এবং মসজিদের আকার দ্বিগুণ করা হয়। ৬৯৮ সালে গভর্নর আবদুল আজিজ ইবনে মারওয়ান পুনরায় মসজিদ সম্প্রসারণ করেন। ৭১১ সালে এতে মিহরাব যুক্ত করা হয়। ৮২৭ সালে গভর্নর আবদুল্লাহ ইবনে তাহির মসজিদের আরো সম্প্রসারণ করান। এসময় তা বর্তমান আকারে পৌছায়।
৯ম শতাব্দীতে আব্বাসীয় খলিফা আল মামুন মসজিদ সম্প্রসারণ করেন। তিনি দক্ষিণ পশ্চিম অংশে কিছু অংশ যোগ করেন। এসময় মসজিদের দৈর্ঘ্য ও প্রস্থ যথাক্রমে ১২০ মি ও ১১২ মি এ পৌছায়।
ফাতেমীয় যুগে মসজিদের পাঁচটি মিনার ছিল। চারকোণের চারটি ছাড়াও বাকি একটি মিনার ছিল মসজিদের প্রবেশপথে। তবে বর্তমানে এসব মিনার নেই। বর্তমান মিনারগুলো ১৮০০ সালে মুরাদ বে নির্মাণ করেন। এছাড়াও ফাতেমীয় খলিফা আল মুসতানসির বিল্লাহ মিহরাবে রূপার বেল্ট যুক্ত করেন। ফুসতাতে অগ্নিকান্ডের পর পুনর্নির্মাণের সময় সালাহউদ্দিন তা মিহরাব থেকে বাদ দিয়েছিলেন।
১১৬৯ সালে অগ্নিকান্ডে ফুসতাত শহর ও মসজিদ ক্ষতিগ্রস্ত হয়। মিশরের উজির শাওয়ার ক্রুসেডারদের হাতে শহরের পতন ঠেকাতে আগুন লাগিয়েছিলেন। ক্রুসেডারদের প্রতিহত করার পর নুরউদ্দিন জেনগির সেনাবাহিনী এই অঞ্চলের নিয়ন্ত্রণ লাভ করে। সালাহউদ্দিন ক্ষমতাপ্রাপ্ত হয়ে মসজিদ পুনর্নির্মাণ করেন।
১৪শ শতাব্দীতে বুরহানউদ্দিন ইবরাহিম আল মাহালি মসজিদের সংস্কারের জন্য অর্থ প্রদান করেন। একটি ভূমিকম্পের পর ১৩০৩ সালে আমির সালার মসজিদ সংস্কার করেন।
১৮শ শতাব্দীতে অন্যতম মামলুক নেতা মুরাদ বে কাঠামো দুর্বল হয়ে পড়ার কারণে মসজিদ পুনর্নির্মাণ করেন। ১৮৭৫ সালে পুনরায় মসজিদ সংস্কার করা হয়। ২০শ শতাব্দীতে দ্বিতীয় আব্বাস হিলমির শাসনামলেও মসজিদ সংস্কার করা হয়। ১৯৮০ এর দশকে প্রবেশপথ পুনর্নির্মিত হয়।
তাকবির
তাকবির () একটি ইসলামি পরিভাষা। এর মাধ্যমে আরবি "আল্লাহু আকবর" বাক্য বোঝায় যার অর্থ “আল্লাহ সবচেয়ে মহান”। ইসলামে তাকবির ধ্বনির বহুবিধ ব্যবহার রয়েছে। নামাজ, আজান, ইকামত, জিহাদ, পশু জবাই, আনন্দ বা বিপদের সময় আল্লাহকে স্মরণ, ইত্যাদি ক্ষেত্রে তাকবির ধ্বনির ব্যবহার হয়। এছাড়াও বিভিন্ন মুসলিম রাষ্ট্রের পতাকায় আল্লাহু আকবর উৎকীর্ণ রয়েছে।
মুহুরী প্রজেক্ট
মুহুরী প্রকল্প বা মুহুরী প্রজেক্ট () হলো বাংলাদেশের দ্বিতীয় বৃহত্তম সেচ প্রকল্প। এছাড়াও দেশের প্রথম বায়ু বিদ্যুৎ কেন্দ্রটি এখানে অবস্থিত। দেশের সবচেয়ে বড় মৎস্য জোন হিসেবেও মুহুরী প্রকল্প পরিচিতি পেয়েছে। ফলে এটি বর্তমানে বাংলাদেশের অন্যতম একটি দর্শনীয় স্থান ও পর্যটন কেন্দ্ৰ হিসেবে গড়ে উঠেছে।
মুহুরী প্রকল্প বা মুহুরী সেচ প্রকল্প বাংলাদেশের ফেনী জেলার সোনাগাজী উপজেলায় অবস্থিত। ফেনী সদর হতে সোনাগাজী উপজেলা পর্যন্ত দূরত্ব ২০ কি.মি. এবং সোনাগাজী উপজেলা হতে এর দূরত্ব ২০কি.মি.। অর্থাৎ ফেনী সদর হতে মুহুরী প্রকল্পের দূরত্ব সর্বমোট ৪০কি.মি.। এর কিছু অংশ চট্টগ্রাম জেলার মিরসরাই উপজেলার মধ্যেও পড়েছে।
১৯৭৭-৭৮ অর্থ বছরে মুহুরী সেচ প্রকল্পের কাজ শুরু হয় এবং ১৯৮৫-৮৬ অর্থ বছরে বাংলাদেশের দ্বিতীয় বৃহত্তম এই সেচ প্রকল্পের নির্মাণ কাজ শেষ হয়। ফেনী নদী, মুহুরী নদী এবং কালিদাস পাহালিয়া নদীর সম্মিলিত প্রবাহকে আড়ি বাঁধ নির্মাণের মাধ্যমে ৪০ ফোক্ট বিশিষ্ট একটি বৃহদাকার পানি নিয়ন্ত্রণ কাঠামো তৈরী করে ফেনী জেলার ফেনী সদর, ছাগলনাইয়া, পরশুরাম, ফুলগাজী, সোনাগাজী এবং চট্টগ্রাম জেলার মিরসরাই উপজেলার কিয়দংশ এলাকায় বর্ষা মৌসুমে বন্যার প্রকোপ কমানো ও আমন ফসলে অতিরিক্ত সেচ সুবিধা প্রদানের উদ্দেশ্যে নির্মিত হয়েছিল মুহুরী সেচ প্রকল্প।সিডা, ইইসি , বিশ্বব্যাংক অর্থ সহায়তায় জাপানের সিমুজু কোম্পানী ১৬৮ কোটি টাকা ব্যয়ে এই সেচ প্রকল্প নির্মাণ করে। এর ফলে ২০,১৯৪ হেক্টর এলাকায় সেচ সুবিধা এবং ২৭,১২৫ হেক্টর এলাকা সম্পুরক সেচ সুবিধার আওতায় আসে।
বাংলাদেশ বিদ্যুৎ উন্নযন বোর্ড (পিডিবি) ২০০৪-০৫ অর্থ বছরে প্রায় সাত কোটি টাকা ব্যয়ে চারটি ২২৫ কিলোওয়াট ক্ষমতা সম্পন্ন দেশের প্রথম বায়ু শক্তি চালিত বিদ্যুৎ ইউনিট স্থাপনের সিদ্ধান্ত গ্রহণ করে। প্রকল্পের স্থান নির্বাচন করা হয় সোনাগাজী উপজেলার ফেনী নদীর ওপর নির্মিত ফেনী রেগুলেটরের (মুহুরী সেচ প্রকল্প হিসেবে পরিচিত) প্রায় ৫০০ গজ দূরে থাক খোয়াজের লামছি গ্রামে। প্রকল্প এলাকার পাশ দিয়ে ফেনী নদী বঙ্গোপসাগরে মিশেছে। দক্ষিণে বিস্তীর্ন মাঠ এবং বন বিভাগের সবুজ বেষ্টনী। ২০০৪ সালে ভারতের নেভ্যুলা টেকনো সোল্যুশনস লিমিটেডের সাথে এ প্রকল্প নির্মাণের চুক্তি স্বাক্ষরিত হয়। বিদ্যুৎ উন্নয়ন বোর্ডের রাজস্ব খাত থেকে এ প্রকল্পের ব্যয় নির্বাহ করা হয়।
বর্তমানে মৎস্য চাষে বিপ্লব ঘটিয়ে দেশের সবচেয়ে বড় মৎস্য জোন হিসেবে পরিচিতি পেয়েছে এ মুহুরী প্রকল্প এলাকা। এখানে দেশের অনেক নামিদামি প্রতিষ্ঠান বাণিজ্যিকভাবে মৎস্য প্রকল্প গড়ে তুলেছে। বসুন্দরা গ্রুপ, মেরিডিয়ান গ্রুপ, ক্লিফটন গ্রুপ, আবুল খায়ের কোম্পানি, মেহের গ্রুপ অব কোম্পানি, মামুন গ্রুপ, সততা ফিস প্রকল্প, রিংকু ফিস প্রকল্পসহ দুই হাজার মৎস্য প্রকল্প রয়েছে।
মুহুরী সেচ প্রকল্পকে ঘিরে গত আড়াই দশকে গড়ে ওঠে বিনোদন ও পিকনিক স্পট।শীত মৌসুমে দেশের বিভিন্ন স্থান থেকে দলে দলে ভ্রমণ পিপাসু লোক এবং পর্যটক বেড়াতে আসে। প্রাকৃতিক সৌন্দর্যে ভরপুর মুহুরী রেগুলেটরের চারদিকে বাঁধ দিয়ে ঘেরা কৃত্রিম জলরাশি, বনায়ন, মাছের অভয়ারণ্য, পাখির কলকাকলি, বাঁধের দুপাশে নীচে খেকে পাথর দিয়ে বাঁধানো এবং উপরদিকে দুর্বা ঘাসের পরিপাটি বিছানা। মুহুরী জলরাশিতে নৌভ্রমণের সময় খুব কাছ থেকে বিভিন্ন প্রজাতির হাঁস এবং প্রায় ৫০ জাতের হাজার হাজার পাখির দেখা পাওয়া যায়।
গ্রাহাম ইয়ালপ
গ্রাহাম নিল ইয়ালপ (; জন্ম: ৭ অক্টোবর, ১৯৫২) ভিক্টোরিয়ার বালউইন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে খেলেছেন। এছাড়াও জাতীয় দলের নেতৃত্ব দিয়েছেন তিনি। বামহাতি ব্যাটসম্যান গ্রাহাম ইয়ালপ ঘরোয়া ক্রিকেটে ভিক্টোরিয়া বুশরেঞ্জার্সের পক্ষে প্রতিনিধিত্ব করেন। ১৯৭০-এর দশকে বিশ্ব সিরিজ ক্রিকেটের প্রেক্ষিতে দলের প্রয়োজনে অধিনায়কের দায়িত্ব নেন। তিনি দলের শীর্ষসারির ব্যাটসম্যান ছিলেন।
১৯৬০-এর দশকের শেষদিকে ডোলিং শীল্ডে রিচমন্ডের পক্ষে খেলেন। ১৯৭০-৭১ মৌসুমে গ্রেডভিত্তিক ক্লাব দলে প্রথম অংশগ্রহণ করেন। ডিসেম্বর, ১৯৭২ সালে প্রথম-শ্রেণীর ক্রিকেট খেলায় অভিষেক ঘটে তাঁর। নিজ রাজ্য ভিক্টোরিয়ার পক্ষে দীর্ঘদিন ধরে সফলভাবে খেলোয়াড়ী জীবন অতিবাহিত করেন। দুইবার দলকে শেফিল্ড শীল্ড জয়ে ভূমিকা রাখেন। ১৯৮২-৮৩ মৌসুমে শেফিল্ড শীল্ডে স্বর্ণালী মৌসুম অতিক্রম করেন।
১৯৭৫-৭৬ মৌসুমে তাঁর টেস্ট অভিষেক ঘটে। ২৩ বছর বয়সে সিডনিতে ওয়েস্ট ইন্ডিজের বিপক্ষে প্রথম টেস্ট ক্রিকেট খেলতে নামেন। ১৯৭৮ সালে প্রথম খেলোয়াড় হিসেবে টেস্ট খেলায় হেলমেট পরিধান করে ইতিহাস সৃষ্টি করেন। দলীয় নির্বাচকদের খুশি রাখতে অধিনায়ক গ্রেগ চ্যাপেল ইয়ালপকে তিন নম্বরে ব্যাটিংয়ে নামান। তিন টেস্টের সিরিজে ৪৪ গড়ে রান সংগ্রহ করেন। তারপরও তিনি দল থেকে বাদ পড়েন।
১৯৭৭-৭৮ মৌসুমে ভারতের বিপক্ষে চূড়ান্ত টেস্টে খেলার জন্য মনোনীত হন। খেলায় তিনি তাঁর প্রথম টেস্ট সেঞ্চুরি করেন। পরবর্তীতে ওয়েস্ট সফরের জন্য দলের অন্যতম সদস্য হন। স্বল্প কয়েকজন অস্ট্রেলীয় খেলোয়াড়দের একজন হিসেবে প্রতিপক্ষে বোলিং তোপ সফলভাবে মোকাবেলা করতে সক্ষম হন তিনি। প্রস্তুতিমূলক খেলায় চোয়ালে আঘাত পাওয়ায় বার্বাডোসে অনুষ্ঠিত টেস্টে হেলমেট পরিধান করতে বাধ্য হন। এরফলে প্রথম ক্রিকেটার হিসেবে টেস্ট ক্রিকেটের ইতিহাসে হেলমেট পরিধানকারীর মর্যাদা পান। চার টেস্টে তিনি তিনি অর্ধ-শতকসহ ৩১৭ রান করেন ৪৫.২৯ গড়ে।
১৯৮১-৮২ মৌসুমে পাকিস্তান দল অস্ট্রেলিয়া সফরে আসে। গ্রাহাম ইয়ালপ ও ডার্ক ওয়েলহামের পরিবর্তে পাকিস্তানের বিপক্ষে সিরিজের প্রথম টেস্ট খেলার জন্য মার্টিন কেন্টকে দলে অন্তর্ভূক্ত করা হয়। ১৯৮৩-৮৪ মৌসুমে অনুষ্ঠিত টেস্ট থেকে তাঁর রান স্ফীত করতে থাকেন। পাকিস্তানের বিপক্ষে সর্বোচ্চ ২৬৮ তোলেন। ৫ টেস্টে তাঁর গড় ছিল ৯২.৩৩। কিন্তু আঘাতপ্রাপ্তির কারণে ওয়েস্ট ইন্ডিজ সফরের জন্য মনোনীত হননি। পরের মৌসুমে ওয়েস্ট ইন্ডিজের বিপক্ষে একটি টেস্ট খেলার পর বাদ পড়েন যা তাঁর সর্বশেষ টেস্ট হিসেবে পরিচিত।
টেস্ট ক্রিকেটে দূর্দণ্ড প্রতাপে রাজত্ব করলেও একদিনের আন্তর্জাতিকে তিনি তেমন সফলতা দেখাতে পারেননি। ১৯৭৯ ও ১৯৮৩ সালের ক্রিকেট বিশ্বকাপসহ ১৯৮৪ সালে ভারত সফরে তিনি কিছুটা সফলতা পেয়েছেন।
প্রজা পার্টি
প্রজা পার্টি ছিল ব্রিটিশ ভারতে গঠিত একটি রাজনৈতিক দল। প্রথমদিকে একে কাউন্সিল প্রজা পার্টি বা বঙ্গীয় প্রজা পার্টি বলা হত। পরে নিখিল বঙ্গ প্রজা সমিতি ও আরো পরে কৃষক প্রজা পার্টি নাম দেয়া হয়। ১৯২৯ সালের জুলাই মাসে এই দল প্রতিষ্ঠিত হয় এবং ১৯৩৭ সাল পর্যন্ত তা টিকে ছিল। পরবর্তীকালে পূর্ব পাকিস্তানে কৃষক শ্রমিক প্রজা পার্টি নামে দল পুনপ্রতিষ্ঠিত হয়।
আমিরাত
আমিরাত হল এক প্রকার শাসনব্যবস্থা যেখানে শাসক আমির নামে পরিচিত। কিছু মুসলিম রাষ্ট্রে আমিরাত পদ্ধতির প্রয়োগ দেখা যায়। আমির বংশানুক্রমিকভাবে নির্বাচিত হন।
উৎপত্তিগতভাবে আমিরাত দ্বারা বোঝানো হয় আমিরের শাসনাধীন এলাকা।
সংযুক্ত আরব আমিরাতে এই ব্যবস্থা বিদ্যমান রয়েছে। রাষ্ট্র সাতটি আমিরাতের ফেডারেশন হিসেবে পরিচালিত হয়। প্রত্যেক আমিরাত উত্তরাধিকার সূত্রে নিযুক্ত আমির কর্তৃক শাসিত হয়।
আরবি ভাষায় আমিরাতকে সাধারণ অর্থে রাষ্ট্রের প্রদেশের ক্ষেত্রেও ব্যবহার করা চলে এবং তা বংশীয় শাসকের ক্ষেত্রে ব্যবহার হয়।প্রাক্তন ও ব্যাপক স্বীকৃতিহীন আমিরাতসমূহের একটি তালিকা এখানে প্রদান করা হয়।
লেবু ভারবেনা
লেবু ভারবেনা (দ্বিপদ নাম:Aloysia citrodora) (সাধারণ নাম:lemon verbena এবং lemon beebrush হচ্ছে "এলোয়সিয়া" গণের একটি সপুষ্পক উদ্ভিদ। এটি পশ্চিম দক্ষিণ আমেরিকার স্থানীয় উদ্ভিদ। এটি সপ্তদশ শতকে ইউরোপে আনে স্পেনীয় ও পর্তুগীজরা এবং ইউরোপের মাটিতে চাষ শুরু করে।
এই গাছের পাতা থেকে লেবুর ঘ্রাণ আসে। তাই এদের পাতা মাছ বা মুরগি রান্নায় লেবুর ঘ্রাণের জন্য ব্যবহার করা হয়। এদের শুকোনো পাতা সবুজ চা হিসেবে খুবই উপকারি। শরীরের রোগপ্রতিরোধ ক্ষমতা বাড়াতে এই চায়ের জুড়ি নেই। জ্বর ও কফে সাহায্যকারি এদের চা অথবা পাতার রস। হজমে সাহায্যকারী অদ্ভুত এই পাতার চা মানসিক চাপ কমাতে সাহায্য করে। চা বানাবার পদ্ধতি হচ্ছে তিন চামচ শুকোনো পাতা ২/১ কাপ ফুটন্ত পানিতে ১০ মিনিট ভিজিয়ে রেখে ছেকে ১ চামচ মধু মিশিয়ে অথবা মধু ছাড়া ও খেলে হবে। পাতা ফুটানো যাবে না।
কুমিল্লা বিভাগ
কুমিল্লা বিভাগ বাংলাদেশের মধ্য-পূর্বাঞ্চলের প্রস্তাবিত একটি বিভাগ। কুমিল্লা বিভাগের সদরদপ্তর কুমিল্লা শহরে অবস্থিত। এটি নিম্নলিখিত জেলা সমূহ নিয়ে গঠিত হবেঃ 
প্রস্তাবিত কুমিল্লা বিভাগ অর্থাৎ বৃহত্তর কুমিল্লা সমতট নামক প্রাচীন রাজ্যের অধীনে ছিল। মুঘল আমলে এ এলাকা রোসনাবাদ এলাকা নামে সুপরিচিত ছিল।কুমিল্লা পৌরসভা গঠিত হয় ১৮৯০ সালে সিটি কর্পোরেশন হয় ২০১১ সালে। এইটি প্রাচীন শহর ।
মাদার গান
মাদার গান বাংলার লোকসংস্কৃতির এক অমূল্য সৃষ্টি। এ গানের উৎপত্তিস্থল বাংলাদেশের নাটোর জেলা‍র চলনবিল অঞ্চলে। এছাড়া দিনাজপুর, রংপুর, বগুড়া, সিরাজগঞ্জ, মানিকগঞ্জ, কেরানীগঞ্জ, কুষ্টিয়া, নেত্রকোনাসহ আরও কয়েকটি অঞ্চলে এ গান "মাদারের বাঁশ তোলা" বা "মাদার বাঁশের জারি" নামে প্রচলিত।।
মাদার গানের মূল উপজীব্য হল "মাদার" নামক পীরের গুণগান। মাদার অনুসারীদের ধারনা, মাদার পীর একজন মারেফতি পীর। কথিত আছে, বেহেস্ত থেকে হারুত-মারুত নামক দুজন ফেরেস্তা পৃথিবীতে এসে এক সুন্দরী নারীর প্রেমে পতিত হন ও তাদের প্রেমের ফলেই জন্ম হয় মাদার পীরের; তবে বাস্তবে এ পীরের কোন মাজার বা অস্তিত্ব পাওয়া যায় নি। গ্রামাঞ্চলের মানুষেরা রোগ-শোক ও সকল প্রকার অমঙ্গল থেকে রক্ষা পাবার জন্য মাদার পীরের কাছে মাণ্যত করার জন্য যে অনুষ্ঠানের প্রচলন করে তা মাদার গান নামে পরিচিত হয়।
অন্যদিকে গবেষকরা মাদার পীরকে ঐতিহাসিক ব্যক্তিত্ব হিসেবে অভিহিত করেন। ডঃ মুহম্মদ শহীদুল্লাহর মতে, মাদার পীরের প্রকৃত নাম শাহ্ বদীউদ্দীন মাদার। তার অনুসারীদের মাদারিয়া বলা হয়। অঞ্চলভেদে মাদার পীর ‘শাহ মাদার’ বা ‘দম মাদার’ নামে অবিহিত হন।
মাদার গানের জারিতে মাদার পীরের প্রতীক হিসেবে একটি বাঁশ ব্যবহার করা হয়। প্রধান বয়াতি গান গাইতে গাইতে বাঁশঝাড়ে গিয়ে একটি ধারালো ছুড়ি দিয়ে এক কোপে একটি বাঁশ কাটেন। এরপর বাঁশটিকে নদীতে স্নান করিয়ে লাল কাঁপড় দিয়ে বেঁধে গৃহস্থ বাড়ীর নির্দিষ্ট আসনে উচু স্থানে স্থাপন করেন। বাঁশটিকে ভূমি স্পর্শ করতে দেয়া হয়না। লোকজন তাদের মনবাসনা পূরনের জন্য আসনে বসে প্রার্থনা করতে থাকেন। প্রার্থনা শেষে একটি খোলা স্থানে পাটি বিছিয়ে মাদার পীরের বন্দনা করে পালাগান শুরু করেন বয়াতি। গানের প্রধান চরিত্র মাদার পীর ও তাঁর শিষ্য জুমল শাহ। এছাড়া থাকেন কয়েকজন দোহার-বায়েন। সবাই গোল হয়ে একটি পাটিতে বসেন যাদের চারপাশে ঘুরে ঘুরে মাদার পীর ও জুমল শাহ গান গাইতে থাকেন। তাদের সাথে নাচতে থাকেন নর্তকী। শাড়ি-থান পড়ে পুরুষ বা হিজড়ারা নর্তকী সাজে। এদের বলা হয় ছুকরি।
ছুকরিরা চোখ ঝলসানো সাজগোজ করে। চুমকী বসানো শাড়ী, জরির ওড়না, মুখে-হাতে রং মেখে এরা নাচে অংশ নেয়। মাদারের পোশাক থাকে দরবেশের মতো। মাথায় তাজ, পরনে লম্বা আলখাল্লা, গলায় তসবি, আর হাতে থাকে একটি লাঠি। পা থাকে পাদুকাহীন, কখনও বা বেড়ি পড়ানো। জুমল শাহ ও অন্যান্য দোহার-বায়েনরা সাধারন পোশাক ধুতিবস্ত্র পরিধান করে। হারমোনিয়াম, ঢোল, কাসর, মন্দিরা বাজিয়ে এরা গান ও অভিনয়ে অংশ নেয়।
মাদার গানের বেশ কয়েকটি পালাগান রয়েছে। এর মধ্যে মাদারের জন্ম খন্ড, কুলসুম বিবির পালা, মাদারের ওরসনামা, বড় পীরের পালা, জুমলের জন্মকাহিনী, হাশর-নাশর, খাকপত্তন পালা, মাদারের শেষ ফকিরি, বিবি গঞ্জরার পালা ইত্যাদি উল্লেখযোগ্য। অনুষ্ঠানের শুরুতে মাদার পীরের বন্দনার পর দর্শকদের কিংবা বায়োজোষ্ঠ্যদের ইচ্চানুযায়ী যেকোন একটি পালা গাওয়া হয়, রাতভর চলতে থাকে অনুষ্ঠান।
বাংলা নাট্যসাহিত্যের ইতিহাসে মাদার গানের বিশেষ অবস্থান রয়েছে। বাংলা নাটকের যে নিজস্ব ধারা, মাদার গানের মধ্যে তা লক্ষ্য করা যায়। বাংলা নাটকের আঙ্গিক ও পরিবেশন রীতির সকল বৈশিষ্ট্য মাদার গানের ভেতর রয়েছে। মৌলিক আচার, কাহিনী, পোশাক ও মঞ্চব্যবস্থাপনার এক বিশেষ নিদর্শন এই মাদার গান।
কামদেবপুর
কামদেবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।
কামদেবপুরে দুইটি পুকুর থেকে নকশাযুক্ত মাটির হাড়ি, কলসি, টালি, ইট ইত্যাদি আবিষ্কৃত হয়েছে। এছাড়া উৎখননে ৭ ফুট ৬ ইঞ্চি X ৭ ফুট ৬ ইঞ্চি X ১ ফুট ৬ ইঞ্চি আয়তনের একটি মন্দির আবিষ্কৃত হয়েছে। মন্দির নির্মাণে ১৬ ইঞ্চি X ১৬ ইঞ্চি X ১.২ ইঞ্চি মাপের পাতলা ইট ব্যবহৃত হয়েছে।
কাশীনগর
কাশীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।
কাশীনগর থেকে পোড়ামাটির মৃৎসামগ্রী, একটি ছোট জৈন তীর্থঙ্কর মূর্তি এবং ষষ্ঠ শতকের একটি পাথরের সাতটি ঘোড়ায় টানা রথের ওপর সূর্যমূর্তি আবিষ্কৃত হয়েছে। এছাড়া এই গ্রামে ঊনবিংশ শতাব্দীর শেষার্ধে নির্মিত ১২ ফুট ২ ইঞ্চি X ১২ ফুট X ২৫ ফুট আয়তনের একটি পশ্চিমমুখী চারচালা মন্দির রয়েছে।
আব্দুল্লাহ ইউসুফ আলী
আব্দুল্লাহ ইউসুফ আলী (১৪ এপ্রিল ১৮৮২ – ১০ ডিসেম্বর ১৯৫৩) আল কুরআনের ইংরেজী অনুবাদক হিসেবে সমগ্র বিশ্বে খ্যাতি লাভকারী একজন মুসলিম ব্যাক্তিত্ব ছিলেন ।
তার কুরআনের অনুবাদ সমগ্র বিশ্বে, বিশেষত ইংরেজী ভাষাভাষীদের কাছে ব্যাপকভাবে পরিচিত । আধুনিক যুগের ইসলামী চিন্তাবিদগণ তার আনুবাদকর্মকে অধিকতর গ্রহনযোগ্য বলে মনে করেন । আলী বৃটিশ ইন্ডিয়ার বোম্বেতে (বর্তমানেঃ মুম্বাই) একটি ধনাঢ্য মুসলিম পরিবারে জন্ম গ্রহণ করেন । ছোটবেলায় আলী ইসলামী শিক্ষায় শিক্ষিত হন, যার ফলে তিনি পুরো কুরআন মুখস্থ করতে স্বক্ষম হন । তিনি ইংরেজী এবং আরবী উভয় ভাষাতেই অনর্গল কথা বলতে পারতেন । তিনি ইংরেজী সাহিত্যের ছাত্র ছিলেন এবং ইউনিভার্সিটি অব লীডসহ ইউরোপের বিভিন্ন ইউনিভার্সিটিতে পড়াশুনা করেন । তিনি নিজেকে কুরআন সাধনায় নিয়োজিত করেন এবং ইসলামের প্রাথমিক যুগে লিখিত ব্যাখ্যাগুলো অধ্যায়ন করেন ।
ইউসুফ আলীর সর্বাধিক পরিচিত কাজ হচ্ছে তার বইঃ The Holy Qur'an: Text, Translation and Commentary যা ১৯৩৪ সালে শুরু হয় এবং ১৯৩৮ সালে লাহোরের মুহাম্মাদ আশরাফ পাবলিশার্স কর্তৃক প্রকাশিত হয় । তিনি যখন তার আনুবাদকর্ম প্রচারের জন্য বিভিন্ন দেশ ভ্রমণ করছেন তখন তিনি উত্তর আমেরিকায় আল-রশীদ মসজিদ নামক মসজিদ প্রতিষ্ঠায় প্রয়াসী হন । এটি উত্তর আমেরিকায় প্রতিষ্ঠিত তৃতীয় মসজিদ এবং কানাডায় প্রতিষ্ঠিত প্রথম মসজিদ । 
তিনি একজন পরিচিত ও গণ্যমান্য বুদ্ধিজীবী যাকে স্যার আল্লামা ইকবাল লাহোরের ইসলামিয়া কলেজের অধ্যক্ষ নিযুক্ত করেছিলেন । পরবর্তিতে তিনি আবার ইংল্যান্ডে চলে যান এবং সেখানেই লন্ডনে মৃত্যুবরণ করেন ।
কাশীপুর, দক্ষিণ চব্বিশ পরগণা
কাশীপুর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর থানার অন্তর্গত একটি প্রত্নস্থল।
কাশীপুর থেকে ষষ্ঠ-সপ্তম শতকে নির্মিত একটি কালো পাথরের সূর্যমূর্তি আবিষ্কৃত হয়েছে। এই মূর্তিটি বর্তমানে কলকাতা শহরে আশুতোষ সংগ্রহালয়ে সংরক্ষিত রয়েছে।
ফেনী নদী
ফেনী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী খাগড়াছড়ি ও চট্টগ্রাম জেলার একটি নদী। নদীটির দৈর্ঘ্য ১৫৩ কিলোমিটার, গড় প্রস্থ ১৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফেনী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১২।
এর উৎসস্থল ভারতের ত্রিপুরা রাজ্যে অবস্থিত পর্বত শ্রেণি। উত্তর অক্ষাংশ ও পূর্ব দ্রাঘিমাংশের উপর দিয়ে প্রবাহিত হয়ে গঙ্গা পতিত হয়েছে বঙ্গোপসাগরে।
ফেনী নদী ভারতের ত্রিপুরা রাজ্যে অবস্থিত পর্বত শ্রেণিতে ২৩°২০´ উত্তর অক্ষাংশ ও ৯১°৪৭´ পূর্ব দ্রাঘিমাংশে উৎপন্ন হয়ে রামগড় পর্যন্ত দক্ষিণ-পশ্চিম দিকে প্রবাহিত হয়ে ত্রিপুরা রাজ্য ও পার্বত্য চট্টগ্রামের মধ্যে সীমান্তরেখা এঁকে দিয়েছে। পরবর্তীতে পশ্চিমে আলীগঞ্জ পর্যন্ত প্রবাহিত হয়ে ত্রিপুরা ও চট্টগ্রামের মধ্যকার সীমান্ত তৈরি করেছে। পাহাড়ি নিবাস ত্যাগ করে ফেনী জেলা থেকে চট্টগ্রামকে বিভক্তকারী এই নদী সমভূমি ধরে প্রবাহিত হয়ে ২২°৫০´ উত্তর অক্ষাংশ ও ৯১°২৭´ পূর্ব দ্রাঘিমাংশে প্রবাহিত হয়ে বঙ্গোপসাগরে পতিত হয়েছে।
উৎসমূল থেকে বঙ্গোপসাগর পর্যন্ত ফেনী নদীর দৈর্ঘ্য ১১৫.৮৫ কিমি এবং বঙ্গোপসাগর থেকে রামগড় পর্যন্ত ৮০.৪৫ কিমি অংশ বছরের গোটা সময় ধরে ছোট নৌকা চলাচলের উপযোগী। বর্ষা মৌসুমে ফেনী নদী কানায়-কানায় ভরে ওঠে এবং ভারি বর্ষণের পর প্রবল স্রোত আর ঘূর্ণিপাকে এই নদীর প্রতিটি বাঁক প্রমত্ত ও উত্তাল হয়ে ওঠে। নোয়াখালী জেলার মুহুরী নদী, যা ছোট ফেনী নদী নামেও পরিচিত, ফেনী নদীর মোহনায় এসে মিলিত হয়েছে। তবে চট্টগ্রাম জেলা থেকে কোন উপনদী এটির সঙ্গে এসে মিলিত হয়নি। পাহাড়ি ঢাল থেকে যথেচ্ছভাবে গাছপালা কেটে নেওয়ায় পাহাড়ি অঞ্চলে ব্যাপক ধস ও ভাঙনের কারণে নদীটি ধীরে ধীরে ভরাট হয়ে আসছে এবং পাহাড়ি ঢল জনিত বন্যার প্রকোপ বৃদ্ধি পাচ্ছে।
চট্টগ্রাম, নোয়াখালী ও ভারতের ত্রিপুরা রাজ্যের মধ্যে সীমানা চিহ্নিতকারী ফেনী নদী মূলত বাংলাদেশের অন্তর্গত। তবে ১৯৬০ সাল থেকে ভারত সরকার এই নদীর মধ্যভাগ পর্যন্ত ভারতের অধিনে দাবি করে আসছে।
কালীনগর
কালীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ থানার অন্তর্গত একটি প্রত্নস্থল।
বিংশ শতাব্দীর মধ্যভাগে কালীনগর থেকে আনুমানিক নবম শতকে নির্মিত ১০৪ সেন্টিমিটার X ৫৬ সেন্টিমিটার X ১৩ সেন্টিমিটার মাপের একটি কালো পাথরের বিষ্ণুমূর্তি আবিষ্কৃত হয়েছে। মূর্তিটির বাম হাত সম্পূর্ণ রূপে ভেঙে গেছে। মূর্তিটি বর্তমানে স্থানীয় গৌরনৃসিংহ আশ্রমে রক্ষিত রয়েছে।
কাস্তেকুমারী
কাস্তেকুমারী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।
অষ্টাদশ শতকে সুন্দরবন জঙ্গল কেটে কাস্তেকুমারী গ্রাম পত্তনের সময় ২১ ফুট ৬ ইঞ্চি X ২১ ফুট ৬ ইঞ্চি মাপের ও ৩০ ফুট উচ্চ একগম্বুজ বর্গাকার মসজিদ আবিষ্কৃত হয়, যা স্থানীয়দের মধ্যে জঙ্গলকাটি মসজিদ নামে পরিচিত হয়। ১৩ ফুট ৭ ইঞ্চি X ১৩ ফুট ৪ ইঞ্চি মাপের মসজিদকক্ষটির দেওয়ালের ১৩ ফুট ওপর থেকে গম্বুজাকৃতি ছাদ নির্মিত হয়েছে। মসজিদ নির্মাণে ১৮ X ১৪ X ৩ ঘন সেন্টিমিটার মাপের ইট ব্যবহৃত হয়েছে।
কুমড়াখালি
কুমড়াখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত একটি প্রত্নস্থল।
কুমড়াখালি থেকে পাল-সেন যুগে নির্মিত একটি বিষ্ণুমূর্তি আবিষ্কৃত হয়েছে, যা স্থানীয় একটি মন্দিরে প্রতিষ্ঠিত ও রক্ষিত রয়েছে।
কুলদিয়া
কুলদিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি প্রত্নস্থল।
কুলদিয়া গ্রাম থেকে আনুমানিক দশম শতকে নির্মিত ১৫ ইঞ্চি X ১৪ ইঞ্চি X ২.৫ ইঞ্চি মাপের একটি হলুদ রঙের বেলেপাথরের নৃসিংহ মূর্তি আবিষ্কৃত হয়েছে। এছাড়া এই গ্রাম থেকে ১ ফুট ১০ ইঞ্চি X ১ফুট মাপের কালো পাথরের সূর্য মূর্তি আবিষ্কৃত হয়েছে। উভয় মূর্তি বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে।
কুলপী
কুলপী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার একটি প্রত্নস্থল।
কুলপী গ্রাম থেকেপাল-সেন যুগে নির্মিত ২ ফুট ৬ ইঞ্চি X ১ ফুট ৫ ইঞ্চি মাপের একটি কালো পাথরের বিষ্ণু মূর্তি আবিষ্কৃত হয়েছে। উৎখননের সময় মূর্তিটির মুখের একাংশ ক্ষতিগ্রস্ত হয়। মূর্তিটি বর্তমানে স্থানীয় একটি মন্দিরে রক্ষিত রয়েছে।
কৃষ্ণচন্দ্রপুর
কৃষ্ণচন্দ্রপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মথুরাপুর থানার অন্তর্গত একটি প্রত্নস্থল।
কৃষ্ণচন্দ্রপুর গ্রাম থেকে আনুমানিক একাদশ শতকে নির্মিত একটি ভগ্নহস্ত কালো পাথরের তারা মূর্তি আবিষ্কৃত হয়েছে, যা বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে। এছাড়া এই স্থান থেকে ব্রোঞ্জ নির্মিত দীপলক্ষ্মী পাদুকা পরিহিত কালো পাথরের একটি সূর্য মূর্তি, ভগ্ন বিষ্ণু ও কুবের মূর্তি আবিষ্কৃত হয়েছে।
তাফসীর
তাফসীর ( ; অর্থঃ “ব্যাখ্যা”) হল একটি আরবী শব্দ, যা সাধারণত কুরআনের ব্যাখ্যাকে নির্দেশ করে। যিনি তাফসীর করেন বা তাফসীর গ্রন্থ রচনা করেন তিনি “মুফাসসির” হিসাবে পরিচিত।
‘তাফসীর’ শব্দটি আরবী শব্দমূল ফা-সিন-রা থেকে উৎপত্তি হয়ছে যার অর্থঃ ব্যাখ্যা করা, বিস্তৃত করা, খোলাসা করা ।
কুরআনের প্রথম তাফসীরকারক হিসেবে সবার আগে হযরত মুহাম্মাদ (স) এর নামই আসে । তিনিই ছিলেন সবচাইতে নির্ভরযোগ্য তাফসীরকারক এবং ইসলাম অনুসারে একমাত্র নির্ভুল তাফসীরকারক ।
নবী মুহাম্মাদ-এর মৃত্যুর পর সাহাবাগণ তাফসিরের দায়ীত্বভার গ্রহণ করেন । এভাবে একটি নতুন তাফসীর যুগের সূচনা হয় । খলিফা আবু বকরসহ অধিকাংশ সাহাবা তাফসীরের ক্ষেত্রে নিজেদের ব্যাক্তিগত মতামত প্রদানে সংযত থাকতেন ।
সাহাবাগণের পর তাবেয়ীগন তাফসীর এর কাজে নিজেদের নিয়োজিত করেন । তাবেয়ীগণের মধ্য সবচাইতে ভালো তাফসীর জানতেন মক্কাবাসীরা । কেননা তারা সরাসরী ইবনে আব্বাস (রা) থেকে তাফসীর শিখেছেন ।
মুফাসসিরীনগণ একজন তাফসীরকারকের জন্য বেশকিছু যোগ্যতার বর্ণনা দিয়েছেনঃ
সৈয়দ রেজওয়ান আলী
সৈয়দ রেজওয়ান আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
সৈয়দ রেজওয়ান আলীর বাড়ি নড়াইল জেলার লোহাগড়া উপজেলার নওয়াগ্রামে। তাঁর বাবার নাম সৈয়দ হাশেম আলী এবং মায়ের নাম সাজেদা বেগম। তাঁর স্ত্রীর নাম রোকেয়া আক্তার। এ দম্পতির তিন ছেলে, এক মেয়ে।
১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।
১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তাঁরা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তাঁরা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তাঁরা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তাঁরা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তাঁর আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তাঁরা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়।
কাকমাচি
কাকমাচি (দ্বিপদ নাম:Solanum nigrum) হচ্ছে সোলানাম গণের একটি গুল্ম। এদের সাধারণ নামসমূহ হচ্ছে (European black nightshade বা স্থানিকভাবে শুধু "black nightshade", duscle, garden nightshade, "garden huckleberry", hound's berry, petty morel, wonder berry, small-fruited black nightshade বা popolo)। এটি ইউরেশিয়ার আদি নিবাসী এবং আমেরিকা অস্ট্রেলিয়া এবং দক্ষিণ আফ্রিকায় চালু করা হয়েছে।
কাকমাচির পাতা পাঁচ মিশালি শাকের সাথে খাওয়া যায়। এদের ফলগুলিও খাওয়া যায় অনায়াসে। পাতা ও মুল নানান ঔষধি ক্ষেত্রে ব্যবহার হয়। পেটের পীড়া, বাথা, নার্ভাসনেস ইত্যাদিতে এদের পাতার ব্যবহার হয়ে থাকে।
মাহরাম
ইসলামী পরিভাষায় মাহরাম দ্বারা বুঝায় যে, যাদের কে বিবাহ করা হারাম এবং দেখা করা বা দেখা দেওয়া জায়েয।ছেলেদের জন্য মাহরাম হল ১৪ জন। তারা হলেন,
মহিলাদের মাহরাম ১৪ জনঃ
মুফতি খাইরুল ইসলাম
→স্ত্রীর সৎ মা(সৎ শাশুড়ি)মাহরামের অন্তর্ভুক্ত নয়।কারণ মেয়ের স্বামী ও তার সৎ শাশুড়ির মাঝে মাহরাম হওয়ার শরয়ি কোন কারণ বিদ্যমান নেই।মাহরাম হওয়ার শরয়ি কারণ তিনটিঃ-১/বংশধারা। ২/দুগ্ধসম্পর্ক।৩/বিবাহবন্ধন।
উসমানিস্তান
উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর গঠিত নতুন ডমিনিয়ন পাকিস্তান ও ভারতের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাট হিসেবে ভাগ হয়) এবং কর্ণাটকের মধ্যে বন্টিত রয়েছে।
ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল।
হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন।
শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে।
১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি।
চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান।
সাতরঙা দুনিয়া
সাতরঙা দুনিয়া () () জায়গাটি হল মরিশাসে। এর আয়তন ৭৫০০ বর্গ মাইল। এই রঙিন পাথুরে ভুমিটিকে ঘিরে রেখেছে সবুজ বনভুমি। এর গঠন বিশ্লেষণ করে জানা যায় যে এর সৃষ্টি হয়েছিল আগ্নেয়শিলা দ্বারা। বহুবছর পুর্বে আগ্নেয়গিরির গলিত লাভা স্তরে স্তরে ঠান্ডা হয়ে এই আশ্চর্যময় ভুমিটিকে সৃষ্টি করেছে। আগ্নেয়শিলাগুলো পরবর্তিতে বিভিন্ন রঙে পরিবর্তিত হয়ে বেলেপাথরে রুপান্তরিত হয়। সেই সৃষ্টি থেকে এখন পর্যন্ত বিভিন্ন সময়ে বৃষ্টির জলের দ্বারা ক্ষয় প্রাপ্ত হয়ে আজকে সাতরঙা দুনিয়া নামে আশ্চর্য রঙিন ঢেউ খেলানো আকৃতিতে রুপান্তরিত হয়েছে।
তাফসীরের তালিকা
তাফসীর হল কুরআনের ব্যাখ্যা। ইসলামের প্রাথমিক যুগ থেকেই তাফসীর চর্চা শুরু হয়।
মাতামুহুরী নদী
মাতামুহুরী নদী বাংলাদেশের পূর্ব-পাহাড়ি অঞ্চলের বান্দরবন ও কক্সবাজার জেলার একটি নদী। নদীটির দৈর্ঘ্য ১৪৬ কিলোমিটার, গড় প্রস্থ ১৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাতামুহুরী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৩।
লামার মাইভার পর্বতে মাতামুহুরী নদীর উৎপত্তি৷ মগ ভাষায় এই নদীটির নাম মামুরি। এই নদীটি কক্সবাজার জেলার চকরিয়া উপজেলার পশ্চিম পাশ ঘেষে বঙ্গোপসাগর-এ পতিত হয়েছে৷ এর দৈর্ঘ্য প্রায় ২৮৭ কি.মি.৷ বঙ্গোপসাগরে মাতামুহুরীর মোহনায় যে বদ্বীপের সৃষ্টি হয়েছে তা ভোলাখাল থেকে খুটাখালি পর্যন্ত বিস্তৃত।
জিন্নাহর চৌদ্দ দফা
জিন্নাহর চৌদ্দ দফা নামক সাংবিধানিক সংস্কার পরিকল্পনা মুহাম্মদ আলি জিন্নাহ কর্তৃক প্রস্তাবিত হয়। স্বাধীন ভারতে মুসলিমদের রাজনৈতিক অধিকার রক্ষার জন্য এই প্রস্তাব উত্থাপন করা হয়। জিন্নাহর লক্ষ্য ছিল মুসলিমদের জন্য অধিকতর রাজনৈতিক অধিকার আদায় করা। এ কারণে তিনি এই চৌদ্দ দফা প্রস্তাব করেন। এর মধ্যে মুসলিমদের স্বার্থ সংশ্লিষ্ট বিভিন্ন বিষয় অন্তর্ভুক্ত করা হয়। মুসলিম লীগের নেতাদের আহ্বানে জিন্নাহ দলের নেতৃত্বে ফিরে আসেন এবং দলকে পুনরুজ্জীবিত করেন। ফলে এই দফাগুলো মুসলিমদের দাবিতে পরিণত হয় এবং পরবর্তী সময়গুলোতে মুসলিমদের চিন্তাধারায় প্রভাব ফেলে।
১৯২৯ সালের ২৮ মার্চ নিখিল ভারত মুসলিম লীগের অধিবেশনে এই রিপোর্ট প্রদান করা হয়। ইতিপূর্বে প্রকাশিত নেহেরু রিপোর্টকে মুসলিম নেতা তৃতীয় আগা খান ও করিম জালাল সমালোচনা করেছিলেন। এতে হিন্দু ও মুসলিমদের জন্য যুক্ত নির্বাচনী ব্যবস্থার সুপারিশ করায় এর প্রতি তারা আস্থাশীল ছিলেন না।
১৯২৮ সালের মে মাসে মুহাম্মদ আলি জিন্নাহ ইংল্যান্ড ত্যাগ করেন এবং ছয় মাস পর ভারতে ফিরে আসেন। ১৯২৯ সালের মার্চে তার সভাপতিত্বে দিল্লিতে মুসলিম লীগের অধিবেশন হয়। তার ভাষণে তিনি মুসলিমদের দৃষ্টিভঙ্গি চৌদ্দ দফায় তুলে ধরেন। একারণে এই দফাগুলোকে জিন্নাহর চৌদ্দ দফা বলা হয়।হিন্দুদের মধ্যে মুহাম্মদ আলি জিন্নাহর এই দফাগুলো সমালোচিত হয়। জওহরলাল নেহেরু একে "জিন্নাহর হাস্যকর চৌদ্দ দফা" বলে উল্লেখ করেন।এই ঘটনা জিন্নাহকে পরবর্তীতে পাকিস্তান গঠনের পথে ঠেলে দেয় কংগ্রেস এসব দাবি প্রত্যাখ্যান করে।
চৌদ্দ দফা প্রকাশিত হওয়ার পর জিন্নাহকে গোল টেবিল বৈঠকে আমন্ত্রণ জানানো হয়। সেখানে তিনি মুসলিম দৃষ্টিভঙ্গি তুলে ধরেন।
খাটসারা
খাটসারা ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর থানার অন্তর্গত একটি গ্রাম। এই গ্রামের পূরাতাত্ত্বিক নিদর্শন হল ঊনবিংশ শতাব্দীতে নির্মিত তিনটি শিব মন্দির।
খাটসারা গ্রামে ঊনবিংশ শতাব্দীতে নির্মিত তিনটি পশ্চিমমুখী আটচালা শিব মন্দির মন্দির অবস্থিত। ব্রিটিশ আমলে বাংলা-বিহার-উড়িষ্যার দেওয়ান কৃষ্ণচন্দ্র বসু, তাঁর ভ্রাতা কৃপারাম বসু ও ভগিনী ভুবনেশ্বরী দেবী নিজেদের নামে এই মন্দির তিনটি নির্মাণ করেন।
১২ ফুট ৪ ইঞ্চি X ১০ ফুট ৮ ইঞ্চি মাপের ও ২৮ ফুট উচ্চতা বিশিষ্ট দক্ষিণ দিকের শিবমন্দির ১২১৫ বঙ্গাব্দ বা ১৮০৮ খ্রিস্টাব্দে নির্মিত হয়। মন্দিরের নকশাযুক্ত প্রবেশপথে খিলান বহু-পত্রাকৃতি বিশিষ্ট। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট। মন্দিরটি ২২ সেন্টিমিটার X ১১ সেন্টিমিটার X ৪.৫ সেন্টিমিটার মাপের পাতলা ইট দিয়ে নির্মিত। শ্লেটপাথরে সংস্কৃত ভাষায় বাংলা হরফে প্রতিষ্ঠালিপি উৎকীর্ণ রয়েছে, লিপিটি নিম্নরূপ
১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০০ খ্রিস্টাব্দে নির্মিত হয়। এই মন্দিরের প্রবেশপথে পোড়ামাটির পদ্ম, চক্র ও জ্যামিতিক অলঙ্করণ লক্ষ্য করা যায়। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট।
১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০৮ খ্রিস্টাব্দে নির্মিত হয়। এই মন্দিরে পোড়ামাটির পদ্ম, চক্র ইত্যাদি নকশা লক্ষ্য করা যায়। মন্দিরের প্রবেশপথে কালো পাথরের গোবরাটে চন্দ্রমুখী ফুলের একটি সুন্দর নকশা দেখা যায়।
কোষ নিউক্লিয়াস
নিউক্লিয়াস () হল প্রোটোপ্লাজমের সবচেয়ে ঘন, পর্দাঘেরা এবং প্রায় গোলাকার অংশ। প্রকৃত (ইউক্যারিওটিক) কোষের যে অঙ্গাণুটি দ্বিস্তর বিশিষ্ট আবরণী বেষ্টিত থাকা অবস্থায় প্রোটপ্লাজমিক রস এবং ক্রোমাটিন জালিকা ধারণ করে, এছাড়াও কোষের সব জৈবনিক ক্রিয়া বিক্রিয়া নিয়ন্ত্রন করে তাকে বলা হয় নিউক্লিয়াস ৷ রবার্ট ব্রাউন (Robert Brown) সর্বপ্রথম ১৮৩১ সালে অর্কিড পাতার কোষে নিউক্লিয়াস দেখতে পান এবং এর নামকরণ করেন।
এর আকৃতি গোলাকার, ডিম্বাকার, নলাকার, উপবৃত্তাকার, প্যাঁচানো থালার মত এবং শাখান্বিও হতে পারে ৷ রাসায়নিকভাবে নিউক্লিয়াস মূলত প্রোটিন ও নিউক্লিক এসিড দ্বারা গঠিত। এতে অন্যান্য উপাদানও থাকে। যেমনঃ প্রোটিন (Protein), আরএনএ(RNA), ডিএনএ(DNA) । সিভকোষ বা লোহিত রক্তকণিকায় নিউক্লিয়াস থাকে না৷ নিউক্লিয়াসে বংশগতির বৈশিষ্ট্য নিহিত ৷ এটি কোষে সংঘটিত বিপাকীয় কার্যাবলিসহ সব ক্রিয়া-বিক্রিয়া নিয়ন্ত্রন করে ৷ সুগঠিত নিউক্লিয়াসে নীচের অংশগুলো দেখা যায়:
নিউক্লিয়াস কে ঘিরে রাখে যে ঝিল্লী তাকে নিউক্লিয়ার ঝিল্লী বলে ৷ এটি দ্বিস্তর বিশিষ্ট ঝিল্লী ৷ এ ঝিল্লী লিপিড ও প্রোটিন এর সমন্বয়ে গঠিত ৷ এ ঝিল্লীতে মাঝে মাঝে কিছু ছিদ্র থাকে একে নিউক্লিয়াররন্ধ্র বলে ৷ এই ছিদ্রের মাধ্যমে কেন্দ্রিকা ও সাইটোপ্লাজম এর মধ্যে কিছু বস্তু চলাচল করে ৷ এই ঝিল্লী সাইটোপ্লাজম থেকে কেন্দ্রিকার অন্যান্য বস্তুকে পৃথক করে ও বিভিন্ন বস্তুর চলাচল নিয়ন্ত্রন করে ৷
কেন্দ্রিকা ঝিল্লীর অভ্যন্তরে জেলির ন্যায় বস্তু বা রসকে কেন্দ্রকারস বা নিউক্লিওপ্লাজম বলে ৷ কেন্দ্রিকা রসে নিউক্লিক অ্যাসিড , প্রোটিন , উৎসেচক ও কতিপয় খনিজ লবণ থাকে ৷
কেন্দ্রিকার মধ্যে ক্রোমোজম এর সাথে লাগানো গোলাকার বস্তুকে নিউক্লিওলাস বা কেন্দ্রিকাকাণু বলে ৷ ক্রোমোজোমের রঙঅগ্রাহী অংশের সাথে এরা লেগে থাকে ৷ এরা RNA ও প্রোটিন দ্বারা গঠিত ৷ এরা নিউক্লিক অ্যাসিড মজুত করে ও প্রোটিন সংশ্লেষণ করে ৷ নিউক্লিওলাস ক্রোমোজোমের যে স্থানটিতে লাগানো থাকে তাকে বলা হয় স্যাটেলাইট।
কোশের বিশ্রামকালে কেন্দ্রিকায় কুন্ডলী পাকানো সূক্ষ সুতার ন্যায় অংশই হল ক্রোমাটিন জালিকা ৷ কোশ বিভাজনের সময় এরা মোটা ও খাটো হয় তাই তখন তাদের অালাদা ক্রোমোজোম হিসেবে দেখা হয় ৷ ক্রোমোজোম এর দুইটি অংশ রয়েছে।
খাঁড়াপাড়া
খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।
বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় না
মিয়োসিস
নিম্নশ্রেণির জীব অর্থাৎ হ্যাপ্লয়েড (n) জীবের গ্যামেটও হ্যাপ্লয়েড। দুটি হ্যাপ্লয়েড গ্যামেটের মিলনে ডিপ্লয়েড (2n) জাইগোট-এর জন্ম হয়। কাজেই হ্যাপ্লয়েড জীবের ক্ষেত্রে প্রজাতির বৈশিষ্ট্য রক্ষার নিমিত্তে নিষেকের পর জাইগোটে মিয়োসিস হয়।
উচ্চ শ্রেণীর প্রাণী এবং উদ্ভিদ সাধারণত ডিপ্লয়েড (2n) ডিপ্লয়েড জীব থেকে হ্যাপ্লয়েড গ্যামেট সৃষ্টি হলেই নিষেকের পর পুনরায় ডিপ্লয়েড অবস্থার পুনরাবৃত্তি ঘটা সম্ভব। এজন্য ডিপ্লয়েড জীবের ক্ষেত্রে যৌন একক বা গ্যামেট সৃষ্টির পূর্বে জনন মাতৃকোষে মিয়োসিস সংঘটিত হয়।
জনন মাতৃকোষের নিউক্লিয়াসে মিয়োসিস ঘটে। মিয়োসিসের ফলে একটি নিউক্লিয়াস থেকে চারটি অপত্য নিউক্লিয়াসের জন্ম হয়। হোমোলগাস ক্রোমোসোমগুলো জোড়ায় জোড়ায় মিলিত হয়ে বাইভ্যালেন্ট সৃষ্টি হয়। মিয়োসিসে ক্রোমোসোমের একবার এবং নিউক্লিয়াসের দুবার বিভাজন ঘটে। অপত্য নিউক্লিয়াসের ক্রোমোসোম সংখ্যা মাতৃ-নিউক্লিয়াসের ক্রোমোসোম সংখ্যার অর্ধেক হয়। কায়াজমা সৃষ্টি ও "ক্রসিং ওভারের" ফলে নন-সিস্টার ক্রোমাটিডগুলোর মধ্যে অংশের বিনিময় ঘটে। ফলে নিউক্লিয়াসে নতুন চারিত্রিক বৈশিষ্ট্যের আবির্ভাব ঘটে।
মিয়োসিস বিভাজনের সময় একটি কোষ পর পর দুবার বিভাজিত হয়। প্রথম বিভাজনকে মিয়োসিস-১ এবং দ্বিতীয় বিভাজনকে মিয়োসিস-২ বলা হয়। প্রথম বিভাজনের সময় অপত্য কোষে ক্রোমোসোমের সংখ্যা মাতৃকোষের ক্রোমোসোম সংখ্যার অর্ধেক পরিণত হয় তাই একে হ্রাস বিভাজন বলে। দ্বিতীয় বিভাজনটি মাইটোসিসের অনুরুপ।
প্রথম মিয়োটিক বিভাজনকে চারটি ধাপে ভাগ করা হয়েছে, যেমন-
টেলোফেজের শেষ দিকে প্রজাতিভেদে মাইটোসিস প্রক্রিয়ার অনুরুপ সাইটোকাইনেসিস ঘটে অথবা ঘটেনা।
কোষে সাইটোকাইনেসিস ঘটুক কিংবা না ঘটুক অল্প সময়ের মধ্যে এরা দ্বিতীয় মিয়োটিক বিভাজনে (মিয়োসিস-১) অংশ গ্রহণ করে।
মিয়োসিস কোষবিভাজন প্রক্রিয়ায় নিউক্লিয়াসের প্রথম ও দ্বিতীয় বিভক্তির মধ্যবর্তী সময়কে ইন্টারকাইনেসিস বলা হয়। এ সময়ে অত্যাবশ্যকীয় DNA, প্রোটিন প্রভৃতি সংশ্লেষিত হয়। DNA- এর অনুলিপন সৃষ্টি হয় না।
মিয়োসিস-১ এ সৃষ্ট হ্যাপ্লয়েড মাতৃকোষ বা নিউক্লিয়াস দুটি যে পদ্ধতিতে ৪টি হ্যাপ্লয়েড (n) কোষ বা নিউক্লিয়াস গঠন করে, তাকে মিয়োসিস-২ বলে। এ বিভাজনকেও চারটি পর্যায়ে ভাগ করা হয়েছে।
পূর্বেই বলা হয়েছে যে, কোন কোন জীবে মিয়োসিস-১ এর পর পরই সাইটোপ্লাজমের বিভক্তির ফলে দুটি অপত্য কোষের সৃষ্টি হয় অথবা সাইটোকাইনেসিস তখন না হয়ে মিয়োসিস-২ এর পর সাইটোপ্লাজমের বিভাজন ঘটে, ফলে ৪টি অপত্য কোষের সৃষ্টি হয়।
ময়মনসিংহ বিভাগ
ময়মনসিংহ বিভাগ বাংলাদেশের অষ্টম প্রশাসনিক বিভাগ। জামালপুর, শেরপুর, ময়মনসিংহ ও নেত্রকোনা জেলা নিয়ে ময়মনসিংহ বিভাগ গঠিত। ১৮২৯ সালে ঢাকা বিভাগ প্রতিষ্ঠার সময় থেকে ২০১৫ সালের ১৩ সেপ্টেম্বর পর্যন্ত এই বৃহত্তর ময়মনসিংহ অঞ্চল ঢাকা বিভাগের অংশ ছিল। ২০১৫ সালের ১২ জানুয়ারি প্রধানমন্ত্রী শেখ হাসিনা মন্ত্রিসভার এক বৈঠকে ঢাকা বিভাগ ভেঙ্গে নতুন ময়মনসিংহ বিভাগ গঠনের ঘোষণা দেন। শুরুতে ঢাকা বিভাগের উত্তর অংশ থেকে প্রতিবেশী ৮টি জেলা নিয়ে পরে ৬টি জেলা নিয়ে ময়মনসিংহ বিভাগ গঠনের পরিকল্পনা করা হয়। এসময় টাঙ্গাইল ও কিশোরগঞ্জবাসী, ময়মনসিংহ বিভাগের অন্তর্ভুক্ত হতে অনীহা ও বিরোধিতা করে এবং ঢাকা বিভাগের অন্তর্ভুক্ত থাকতেই ইচ্ছাপোষণ করে। অবশেষে ২০১৫ সালের ১৪ সেপ্টেম্বর ৪টি জেলা নিয়ে ময়মনসিংহ বিভাগ গঠিত হয়। এ বিভাগের এর আয়তন ১০,৪৮৫ বর্গকিলোমিটার ও জনসংখ্যা ১,১৩,৭০,০০০ জন।
বৃহত্তর ময়মনসিংহ অঞ্চল (অন্যান্য ছয় প্রতিবেশী জেলা সহ ময়মনসিংহ জেলা) ১৭৮৭ সালে ব্রিটিশ ভারত সরকার কর্তৃক ময়মনসিংহ জেলা হিসাবে গঠন করা হয়েছিল। পরে, এটিকে ছয় জেলায় ভাগ করে দুই দফায় পুনর্গঠিত করা হয়- জেলাগুলি হলঃ ময়মনসিংহ, কিশোরগঞ্জ, নেত্রকোনা, টাঙ্গাইল, জামালপুর ও শেরপুর।
ময়মনসিংহ বিভাগীয় শহরটিকে একটি আধুনিক ও পরিকল্পিত শহর গড়ে তুলতে পরিকল্পণা গ্রহন করেছে। চরাঞ্চলের নতুন এই শহরে সকল বিভাগীয় দপ্তর ছাড়াও ময়মনসিংহ শিক্ষা বোর্ড, একটি সরকারী পাবলিক বিশ্ববিদ্যালয়, বঙ্গবন্ধু নভোথিয়েটার, লোক প্রশাসন প্রশিক্ষণ কেন্দ্র, বিয়াম ও বিয়াম স্কুল, বিসিএস প্রশাসন একাডেমী, মেট্রোপলিটন পুলিশ কমিশনার, রেঞ্জ ও মেট্রো পুলিশ লাইন, বিভাগীয় সার্কিট হাউস, আইটি পার্ক, আন্তর্জাতিক কনভেনশনস সেন্টার, সরকারী আনন্দ মোহন কলেজের শাখা, শিশু হাসপাতাল, পার্ক, আন্তর্জাতিকমানের বিভাগীয় ক্রিকেট স্টেডিয়াম, শিক্ষা ব্লক, স্বাস্থ্য ব্লক, বিশাল লেক, ৫২টি স্পেশাল আবাসিক এলাকা, পর্যটন স্পট, কয়েকটি সুপার মার্কেট, বাজারসহ নাগরিকদের জন্য প্রয়োজনীয় অন্যান্য নানা সুযোগ-সুবিধার ব্যবস্থা রাখা হয়েছে।
শহীদুজ্জামান সেলিম
শহীদুজ্জামান সেলিম (জন্ম: জানুয়ারি ৫) একজন বাংলাদেশী মঞ্চ, টেলিভিশন ও চলচ্চিত্র অভিনেতা এবং পরিচালক। তিনি প্রায় একশটির বেশি বাংলা টেলিভিশন নাটকে অভিনয় করেছেন। পাশাপাশি বেশকয়েকটি বিজ্ঞাপনচিত্রে কাজ করেছেন তিনি।
তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৬), রেদওয়ান রনি পরিচালিত "চোরাবালি" (২০১২), চাষী নজরুল ইসলাম পরিচালিত "দেবদাস" (২০১৩), জাহিদুর রহিম অঞ্জন পরিচালিত "মেঘমল্লার" (২০১৫) ইত্যাদী চলচ্চিত্রে অভিনয় করেন।
২০১২ সালে রেদওয়ান রনি পরিচালিত "চোরাবালি" চলচ্চিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন। এছাড়াও দুই দশক ধরে ছোট পর্দায় অবদানের জন্য তিনি মেরিল-প্রথম আলো পুরস্কার লাভ করেন।
ছাত্রজীবনে, জাহাঙ্গীরনগর বিশ্ববিদ্যালয়ে অধ্যয়নকালীন সময় শহীদুজ্জামান সেলিম যুক্ত হয়ে পড়েন নাট্য আন্দোলনের সাথে। পরবর্তীতে ১৯৮৩ সালে তিনি ঢাকা থিয়েটারে মঞ্চ অভিনেতা হিসেবে যোগ দেন এবং বর্তমানকাল পর্যন্ত এই দলের অধীনে অনিয়মিতভাবে মঞ্চে অভিনয় করে আসছেন। এই থিয়েটার দলের সাথে তিনি বেশকিছু মঞ্চ নাটকে অভিনয় এবং নির্দেশনা দেন। মঞ্চে অভিনয়ের মাধ্যমে শহীদুজ্জামান সেলিমের অভিনয়ে হাতেখড়ি হলেও পরবর্তীকালে তিনি ছোটপর্দায় এবং বড়পর্দায় কাজ করেছেন।
১৯৮৯ সালে, বাংলাদেশ টেলিভিশনের "জোনাকি জ্বলে" নাটকে অভিনয়ের মধ্য দিয়ে তিনি ছোটপর্দায় পর্দায় অভিষেক ঘটান। এরপর টেলিভিশন নাটকে নির্দেশনা দিতে শুরু করেন। তার পরিচালিত "স্পর্শের বাইরে" এবং "রঙছুট" ধারাবাহিক নাটক ছোটপর্দার দর্শক ও সমালোচকদের প্রশংসা অর্জন করেছে।
শহীদুজ্জামান সেলিম ডিসেম্বর ১৬, ১৯৯৩ সালে বাংলাদেশী মঞ্চ এবং টেলিভিশন অভিনেত্রী রোজী সিদ্দিকীকে বিয়ে করেন। তাদের দুইটি মেয়ে রয়েছে।
আতাতুর্ক মডেল হাই স্কুল
সরকারী আতাতুর্ক আদর্শ উচ্চ বিদ্যালয় বাংলাদেশের ফেনী জেলার একটি শিক্ষা প্রতিষ্ঠান। এটি জেলার প্রাচীনতম বিদ্যালয় গুলোর মধ্যে অন্যতম।
এই বিদ্যালয়টি তৎকালীন ব্রিটিশ ভারতের নোয়াখালি জেলার ফেনী মহকুমার দাগনভূঁঞা উপজেলায় আমানউল্লাহপুর গ্রামে,দাগনভূঁঞা
বাজারের প্রাণকেন্দ্রে ফেনী-নোয়াখালীসড়কের পাশে প্রতিষ্ঠিত হয়।
১৯৩৯ সালে তৎকালীন ফেনী মহকুমা অফিসার মিজানুর রহমান এলাকার বিত্তবান ও প্রভাবশালী ব্যক্তিবর্গের সহযোগিতায় 'মিডল ইংলিশ স্কুল' নামে এই স্কুলটি প্রতিষ্ঠ করেন। ১৯৮১ সালের মার্চ মাসে তুর্কী রাষ্ট্রদূত ও তুর্কী পররাষ্ট্রমন্ত্রী এবং ১৯৮২ সালের ২৪শে ডিসেম্বর তুরস্কের প্রেসিডেন্ট কেনান এভরেন বিদ্যালয়টি পরিদর্শনে আসেন। পরবর্তীকালে প্রেসিডেন্ট কেনান প্রেরিত একটি টেকনিক্যাল টীমের সুপারিশের ভিত্তিতে তুরস্ক সরকারের অণুদানে বাংলাদেশি টাকায় প্রায় দুই কোটি টাকা ব্যয়ে ৮ একর সম্পত্তির উপর বিদ্যালয়টি নির্মিত হয়। তুরস্ক সরকারের অণুদানে বিদ্যালয়টি নির্মিত হওয়ায় আধুনিক তুরস্কের প্ৰতিষ্ঠাতা কামাল আতাতুর্কের নামে বাংলাদেশ-তুরস্ক মৈত্রীর নিদর্শন হিসেবে প্রতিষ্ঠানটির নামকরণ করা হয়।
বর্তমানে ৬ষ্ঠ শ্রেনী থেকে দশম শ্রেনী পর্যন্ত শিক্ষাক্রার্যক্রম রয়েছে। পুরুষ ২৫ জন ও মহিলা ৭ জন নিয়ে বর্তমানে শিক্ষকের সংখ্যা মোট ১৮ জন। ছাত্র ১১২৯, ছাত্রী ২৩৬ জন নিয়ে মোট ছাত্রছাত্রীর সংখ্যা ১৩৬৫ জন। শ্রেণি প্রতি ৭০ জন ছাত্রী ভর্তির বাধ্যবাধকতা রয়েছে।
বিদ্যালয়টিতে রয়েছে দ্বিতল প্রশাসন ভবন, অর্ধ-তিন তলা একাডেমিক ভবন, তিন তলা ছাত্রাবাস, সুসজ্জিত মিলনায়তন, মসজিদ ও প্রধান শিক্ষকের দ্বিতল বাসভবন এবং ২০১৩-১৪ সালে তিন তলা বিশিষ্ট আরো একটি নতুন মডেল একাডেমিক ভবন তৈরি করা হয় এবং ২০১৫ সালে ভবনটির উদ্বোধন করা হয়, যাহা সম্পূর্ণ সরকারি অণুদানে তৈরি করা হয়েছে। বিদ্যালয়ের মালিকানাধীন একটি বহুতল মার্কেট ভবন রয়েছে। বিদ্যালয়ের বাৎসরিক আয় প্রায় ২০ লক্ষ টাকা।
সকল সরকারি বেসরকারি পরীক্ষা, রাষ্ট্রীয় ও জাতীয় অণুষ্ঠানাদি, উপজেলা স্কাউটস্ কর্মকান্ড, খেলাধুলাও অন্যান্য প্রতিযোগিতা এ স্কুল ক্যাম্পাসেই অণুষ্ঠিত হয়। বিদ্যালয়টি জুনিয়র বৃত্তি ও এস এস সি পরীক্ষায় ফেনী জেলার মধ্যে কৃতিত্বের সাক্ষর রেখে চলেছে।